CELEX: 32015D2277
Language: hr
Date: 2015-12-02 00:00:00
Title: Provedbena odluka Komisije (EU) 2015/2277 оd 2. prosinca 2015. o Komisijinom odobrenju nacionalnih planova provedbe sustava potvrđivanja u skladu s člankom 109. stavkom 8. Uredbe Vijeća (EZ) br. 1224/2009 (priopćeno pod brojem dokumenta C(2015) 8830)

8.12.2015   
            
            
               HR
            
            
               Službeni list Europske unije
            
            
               L 322/53
            
         PROVEDBENA ODLUKA KOMISIJE (EU) 2015/2277
   оd 2. prosinca 2015.
   o Komisijinom odobrenju nacionalnih planova provedbe sustava potvrđivanja u skladu s člankom 109. stavkom 8. Uredbe Vijeća (EZ) br. 1224/2009
   
      
         (priopćeno pod brojem dokumenta C(2015) 8830)
      
   
   (Vjerodostojni su samo tekstovi na grčkom i na hrvatskom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (1), a posebno njezin članak 109. stavak 8.,
   uzimajući u obzir podnošenje nacionalnih planova provedbe sustava potvrđivanja država članica
   budući da:
   
               (1)
            
            
               U skladu s člankom 109. stavkom 8. Uredbe (EZ) br. 1224/2009 države članice uspostavljaju nacionalni plan provedbe sustava potvrđivanja podataka kojim se državama članicama omogućuje da na temelju upravljanja rizicima odrede redoslijed prednosti kod potvrđivanja podataka i unakrsnih provjera te kod daljnjih mjera u slučaju nepodudarnosti.
            
         
               (2)
            
            
               Komisiji su radi odobrenja podneseni nacionalni planovi Helenske Republike (Grčka) i Republike Hrvatske. Oni su u skladu s člankom 109. Uredbe (EZ) br. 1224/2009 i člancima 143. do 145. Provedbene uredbe Komisije (EU) br. 404/2011 (2). Stoga bi ih trebalo odobriti.
            
         
               (3)
            
            
               Ova Odluka smatra se odlukom o odobrenju u smislu članka 109. stavka 8. Uredbe (EZ) br. 1224/2009.
            
         
               (4)
            
            
               Komisija će pratiti primjenu nacionalnih planova u pogledu njihova učinkovita djelovanja. Ako se na temelju provjera, inspekcijskih pregleda i revizija koje Komisija provodi u okviru glave X. Uredbe (EZ) br. 1224/2009. utvrdi da su potrebne izmjene nacionalnih planova potvrđivanja, države članice trebale bi u skladu s time izmijeniti svoje planove,
            
         DONIJELA JE OVU ODLUKU:
   Članak 1.
   1.   Nacionalni planovi u skladu s člankom 109. stavkom 8. Uredbe (EZ) br. 1224/2009 koje su podnijele Helenska Republika (Grčka) i Republika Hrvatska za provedbu sustava potvrđivanja odobravaju se.
   2.   Ako na temelju rezultata provjera, inspekcijskih pregleda i revizija provedenih u okviru glave X. Uredbe (EZ) br. 1224/2009 Komisija smatra da se planovima potvrđivanja odobrenima u skladu sa stavkom 1. ne osigurava učinkovita provedba obveza utvrđenih u članku 109. Uredbe (EZ) br. 1224/2009 u državama članicama, ona može nakon savjetovanja s predmetnim državama članicama zatražiti izmjenu planova.
   3.   U skladu sa stavkom 2. države članice dužne su na zahtjev Komisije izmijeniti svoje planove potvrđivanja.
   Članak 2.
   Ova je Odluka upućena Helenskoj Republici i Republici Hrvatskoj.
   
      Sastavljeno u Bruxellesu 2. prosinca 2015.
      
         
            Za Komisiju,
         
         
            u ime predsjednika,
         
         João AGUIAR MACHADO
         
            Glavni direktor za pomorstvo i ribarstvo
         
      
   
   
      (1)  SL L 343, 22.12.2009., str. 1.
   
   
      (2)  Provedbena uredba Komisije (EU) br. 404/2011 od 8. travnja 2011. o detaljnim pravilima za provedbu Uredbe Vijeća (EZ) br. 1224/2009 o uspostavi sustava kontrole Zajednice za osiguranje sukladnosti s pravilima zajedničke ribarstvene politike (SL L 112, 30.4.2011., str. 1.).